In generalibus autem Infirmariis, ita singuli necessaria percipiant, vt minoribus sufficiat,  potentioribus non superfluat. Nec teneantur sine aliquo custodum ordinis, vt ipsius reuerentia,  seruetur disciplina,  necessaria fratribus melius exhibeantur. Monachus seruitor apponat omnibus quæ apponēda sunt, qui  eleemosynam custodiat,  frequentiam arceat famulorum. Sedeant singuli dum comedunt, in ordine suo, nec se quis cui sibi videtur, associet, quia hoc est causa extraordinationum  singularitatum, quas notabiles, sicut in refectorio fecimus, inhibemus. Ad edendum simul hora statuta conueniant, nec post Completorium in Conuentu cantatum, in Infirmaria quisquam remanere præsumat.